รัฐบาลไทย-ข่าวทำเนียบรัฐบาล-จังหวัดเพชรบูรณ์ นำคณะนักพัฒนาชุมชน จัดกิจกรรมวันคล้ายวันก่อตั้งกรมการพัฒนาชุมชน ครบรอบ 60 ปี และกิจกรรมส่งเสริมความสัมพันธ์ สอ.พช ประจำปี 2565
วันเสาร์ที่ 8 ตุลาคม 2565
จังหวัดเพชรบูรณ์ นําคณะนักพัฒนาชุมชน จัดกิจกรรมวันคล้ายวันก่อตั้งกรมการพัฒนาชุมชน ครบรอบ 60 ปี และกิจกรรมส่งเสริมความสัมพันธ์ สอ.พช ประจําปี 2565
จังหวัดเพชรบูรณ์ นําคณะนักพัฒนาชุมชน จัดกิจกรรมวันคล้ายวันก่อตั้งกรมการพัฒนาชุมชน ครบรอบ 60 ปี และกิจกรรมส่งเสริมความสัมพันธ์ สอ.พช ประจําปี 2565 พร้อมนําผลผลิตจาก โคก หนอง นา ช่วยเหลือผู้ประสบภัยน้ําท่วม
วันนี้ (7 ตุลาคม 2565) เวลา 17.00 น. นายกฤษณ์ คงเมือง ผู้ว่าราชการจังหวัดเพชรบูรณ์ นําคณะข้าราชการพัฒนาชุมชนจังหวัดเพชรบูรณ์ จัดกิจกรรมวันคล้ายวันก่อตั้งกรมการพัฒนาชุมชน ครบรอบ 60 ปี และกิจกรรมส่งเสริมความสัมพันธ์ สอ.พช ประจําปี 2565 ณ ศาลาเจ้าฟ้า วัดเพชรวราราม อ.เมือง จ.เพชรบูรณ์ ศาลากลางจังหวัดเพชรบูรณ์ และแปลงพัฒนาพื้นที่ต้นแบบ โคก หนอง นา หมู่ที่ 3 ต.นาป่า อ.เมือง จ.เพชรบูรณ์ โดยมีนางสาวมนทิรา เข็มทอง พัฒนาการจังหวัดเพชรบูรณ์ ดร.ไพศาล สุขปัญญา อดีตผู้ตรวจราชการกรม นางวาสนา ธีรนิติ ประธานคณะทํางานขับเคลื่อนกองทุนพัฒนาบทบาทสตรีจังหวัดเพชรบูรณ์ นางธีรพร พรพฤฒิพันธุ์ ประธานบริษัท ประชารัฐรักสามัคคีเพชรบูรณ์ (วิสาหกิจเพื่อสังคม) จํากัด และประธานเครือข่าย OTOP จังหวัดเพชรบูรณ์ นางสายสมร อุ่นเรือน ผู้ทรงคุณวุฒิคณะอนุกรรมการกองทุนพัฒนาบทบาทสตรีจังหวัด พัฒนาการอําเภอทุกอําเภอ และเจ้าหน้าที่พัฒนาชุมชนจังหวัดและอําเภอ เข้าร่วมกิจกรรม ทั้งนี้ ก่อนเริ่มกิจกรรมได้ร่วมแสดงความเสียใจต่อเหตุการณ์ความรุนแรงที่เกิดขึ้น ณ จังหวัดหนองบัวลําภู ด้วยการยืนสงบนิ่งเป็นเวลา 1 นาที เพื่อไว้อาลัยต่อผู้เสียชีวิต ผู้ได้รับบาดเจ็บ และผู้ได้รับผลกระทบจากเหตุการณ์ดังกล่าว รวมถึงครอบครัวของผู้ที่ต้องประสบความสูญเสีย
นายกฤษณ์ คงเมือง ผู้ว่าราชการจังหวัดเพชรบูรณ์ กล่าวว่า ในโอกาสที่กรมการพัฒนาชุมชนก้าวเข้าสู่ปีที่ 61 จังหวัดเพชรบูรณ์มีความมุ่งมั่นพัฒนาชุมชนด้วยการน้อมนําหลักปรัชญาของเศรษฐกิจพอเพียงมาประยุกต์ใช้ เพื่อรองรับการเปลี่ยนแปลงในมิติต่าง ๆ ทั้งบริบทโลก และสังคมไทย ในด้านความมั่นคง เศรษฐกิจ สังคม วัฒนธรรม และสิ่งแวดล้อม ด้วยการเสริมสร้างความเข้มแข็งของชุมชนให้มีความสามารถในการพึ่งตนเองได้ทําให้มีงานทํา มีอาชีพ มีรายได้ มีความมั่นคง และมีคุณภาพชีวิตที่ดีอย่างยั่งยืน พร้อมส่งเสริมแนวคิดด้านการบริหารจัดการ เพื่อนําไปสู่การยกระดับเศรษฐกิจฐานราก และการพัฒนาเครือข่ายที่เข้มแข็ง ผนึกกําลังร่วมกับกลไก 3 5 7 (3 ระดับ 5 กลไก 7 ภาคีเครือข่าย) และพลัง “บวร บรม ครบ” ขยายผลสู่การเชื่อมโยงความร่วมมือทั้งในและต่างประเทศ
นายกฤษณ์ คงเมือง ผู้ว่าราชการจังหวัดเพชรบูรณ์ กล่าวต่อว่า กิจกรรมวันคล้ายวันก่อตั้งกรมการพัฒนาชุมชน ครบรอบ 60 ปี และกิจกรรมส่งเสริมความสัมพันธ์ สอ.พช ประจําปี 2565 ประกอบด้วย การอ่านสารอธิบดีกรมการพัฒนาชุมชน เนื่องในโอกาสวันคล้ายวันก่อตั้ง กรมการพัฒนาชุมชน ครบรอบ 60 ปี และมอบแนวทางการปฏิบัติงาน โดยมีใจความสําคัญว่า “ผลการดําเนินงานที่ผ่านมา เป็นบทพิสูจน์ที่มีคุณค่า และเป็นความภาคภูมิใจในการปฏิบัติงานของบุคลากร กรมการพัฒนาชุมชน ขอให้ปลูกฝังอุดมการณ์การทํางานที่ใกล้ชิดกับประชาชนสู่คนรุ่นต่อไป บนพื้นฐานของการมีส่วนร่วม และยึดหลักปรัชญาการพัฒนาชุมชนไปใช้ เพื่อเติบโตไปพร้อมกันกับคนในชุมชน” จากนั้น มีพิธีทําบุญทางศาสนา โดยพระสงฆ์ จํานวน 9 รูป ให้ศีลและเจริญพระพุทธมนต์ พร้อมถวายจตุปัจจัยและเครื่องไทยธรรม และการบรรยายในหัวข้อ “ความรู้ในหลักการ สิทธิประโยชน์ของสหกรณ์ที่สมาชิกควรรู้” โดย ดร.ไพศาล สุขปัญญา อดีตผู้ตรวจราชการกรม มาให้ความรู้ความเข้าใจในหลักการ สิทธิประโยชน์ของสมาชิก และวัตถุประสงค์ของสหกรณ์ออมทรัพย์ กรมการพัฒนาชุมชน นอกจากนี้ ยังมีการจัดกิจกรรมบําเพ็ญประโยชน์ แบ่งปัน “ผลผลิตจากแปลงโคก หนอง นา” สู่ ผู้ประสบภัยน้ําท่วม โดยได้รับมอบผลผลิตที่ได้จากการแบ่งปันของครัวเรือนต้นแบบการพัฒนาคุณภาพชีวิต (โคก หนอง นา) ผู้แทนชมรมแม่บ้านมหาดไทย ผู้แทนคณะกรรมการพัฒนาสตรีจังหวัดเพชรบูรณ์ และประธานเครือข่าย OTOP ซึ่งได้นําไปมอบให้พี่น้องผู้ประสบภัยในพื้นที่อําเภอวิเชียรบุรี และอําเภอศรีเทพ
“ในช่วงบ่ายผู้เข้าร่วมกิจกรรมได้เดินทางไปแปลงพัฒนาพื้นที่ต้นแบบการพัฒนาคุณภาพชีวิต (โคก หนอง นา) หมู่ที่ 3 ต.นาป่า อ.เมือง จ.เพชรบูรณ์ เพื่อร่วมกิจกรรม เดิน - วิ่ง อนุรักษ์ทรัพยากรธรรมชาติและสิ่งแวดล้อม พร้อมปลูกต้นไม้ 3 อย่าง ประโยชน์ 4 อย่าง ด้วยการปลูกหลุมพอเพียง เพื่อสร้างความมั่นคงด้านอาหาร สานสัมพันธ์ 60 ปี กรมการพัฒนาชุมชน ทั้งนี้ การดําเนินกิจกรรมได้ปฏิบัติตามมาตรการป้องกัน COVID -19 ตามประกาศฯ คําสั่งฯ ของจังหวัดเพชรบูรณ์ และมาตรการ D-M-H-T-T-A ตามวิถี New Normal โดยเคร่งครัด” ผู้ว่าราชการจังหวัดเพชรบูรณ์ กล่าว
ข้อมูลจาก: ทีมข่าวสํานักงานพัฒนาชุมชนจังหวัดเพชรบูรณ์
#มท.สร้างสุขHappyCreation #เพชรบูรณ์พอเพียง #มหาดไทยสร้างสุขบําบัดทุกข์ปวงประชา
#กระทรวงมหาดไทย #สํานักงานปลัดกระทรวงมหาดไทย #กรมการพัฒนาชุมชน #CDD
#130ปีกระทรวงมหาดไทย #130ปีกระทรวงมหาดไทย_บําบัดทุกข์บํารุงสุข
#[emailprotected]
#SEPtoSDGs #SDGsforAll #ChangeforGood